**Comunicat de presă**

 **Demararea proiectului „Amenajare de piste pentru biciclete în orașul Sânnicolau Mare, judetul Timiș”**

UAT Sânnicolau Mare demarează proiectul cu titlul: “Amenajare de piste pentru biciclete în orașul Sânnicolau Mare, judetul Timiș”,finanțat din fonduri europene prin Planul Național de Redresare si Reziliență al României și din fonduri naționale.

**Numele beneficiarului:**  UAT SÂNNICOLAU MARE, Republicii 15.

**Titlu proiect:** Amenajare de piste pentru biciclete în orașul Sânnicolau Mare, judetul Timiș

**Program:** Apel de proiecte gestionat de Ministerul Dezvoltării, Lucrărilor Publice și Administrației, finanțat din fonduri europene prin Planul Național de Redresare si Reziliență al României și din fonduri naționale.

**Obiectivul proiectului:** Amenajare de piste pentru biciclete în orașul Sânnicolau Mare.

**Obiectivul specific:** Obiectivul acestei componente este de a susține o transformare durabilă urbană și rurală prin utilizarea soluțiilor verzi și digitale.

Investiția I.1.4 finanțează realizarea infrastructurii de rulare pentru biciclete în intravilanul și extravilanul localităților (piste pentru biciclete/culoare pentru biciclete).

**Impactul proiectului:** Realizarea acestei investiții, realizare de piste pentru cicliști, va completa programele investiționale ale UAT Sânnicolaul Mare privind mobilitatea pe străzile orașului și, așa cum s-a arătat anterior: asigură o circulație rutiere și pietonale în condiții de siguranță și confort pe întreaga rețea de străzi a orașului (circulație auto, cicliști, pietonală); se vor realiza legături modernizate în ceea ce privește circulația ciclistă cu toate zonele orașului.

Astfel, se propun trasee de piste pentru cicliști, totalizând circa 21,2 km ( circa 42,4 Km pe sens ) după cum urmează:

* Traseu 1– care face legătura între partea sudică a orașului (intrarea dinspre Timișoara pe drumul național DN 6) și partea nordică a orașului;
* Traseu 2 – se desfășoară pe partea vestică a orașului, asigurând legătura între strada 16 Decembrie, în sud, prin străzile Tiberiu Brediceanu, Mihai Eminescu și Alba Iulia, cu nordul orașului, ieșirea spre Cenad;
* Traseu 3 – se desprinde din Traseu 1 la intersecția cu strada 1 Decembrie 1918 și se desfășoară pe partea sudică a orașului pe străzile 1 Decembrie 1918, Stadionului, Cuza Vodă și 16 Decembrie 1989;
* Traseu 4 – se desprinde din Traseu 1 la intersecția cu strada Drumul Gării, după care se desfășoară pe latura estică a orașului pe strada Eftimie Murgu, apoi, spre vest pe strada Andrei Șaguna. după care, pe strada Decebal până la strada George Coșbuc, în partea vestică a orașului;
* Traseu 5 – se desfășoară din capătul vestic al traseului 3 spre nord, pe strada Vânătorului până la strada George Coșbuc;
* Traseu 6 – se desfășoară în partea de sud vest a orașului, în cartierul Comuna Germană ( str.Popa Șapcă ) și face legătura dintre Traseul 2 și Traseu 5;
* Traseu 7 – se desfășoară în partea de sud vest a orașului, în cartierul Comuna Germană, pe străzile Gheorghe Lazăr, Negru Vodă și Nufărului, și face legătura între Traseul 3 și Traseul 5;
* Traseu 8 – se desfășoară în partea de nord a orașului, pe strada Mărășești, și face legătura între Traseul 1 (strada Calea lui Traian) și Traseul 2 (strada M. Eminescu);
* Traseu 9– se desfășoară în partea de sud a orașului, în cartierul Sighet, pe străzile Comloșului, Comorii, Axente Sever și Avram Iancu, și face legătura cu Traseul 3;
* Traseu 10 – se desfășoară în partea de nord a orașului, în cartierul Slatină, pe străzile Horia (de la strada A. Șaguna), după care, spre vest pe strada Dămșescu, până la strada Calea lui Traian, între Traseul 4 și Traseul 1;

**Valoarea totală a proiectului:** 19.507.183,29 lei inclusiv TVA, din care valoarea eligibilă din PNRR 16.392.591,00 lei și 3.114.592,29 lei valoare TVA aferentă cheltuielilor eligibile din PNRR, suportată de la bugetul de stat.

**Data începerii și finalizării proiectului:** data inceperii este 30.12.2022 si se va finaliza in 30.06.2025.

**Codul proiectului:** C10-I1.4-364

**Date de contact:** UAT Sânnicolau Mare, Republicii 15, telefon 0256370350.

**„PNRR: Fonduri pentru România modernă și reformată!”**